புல்லேலா கோபிசந்த்

புல்லேலா கோபிசந்த் (Pullela Gopichand, தெலுங்கு: పుల్లెల గొపీచంద్) (பிறப்பு நவம்பர் 16, 1973, பிரகாசம் மாவட்டம், ஆந்திரப் பிரதேசம்) ஒரு இந்திய இறகுப்பந்தாட்ட வீரர்.

2001ஆம் ஆண்டில் அனைத்து இங்கிலாந்து ஓப்பன் இறகுப்பந்தாட்டப் போட்டிகளில் இறுதி ஆட்டத்தில் சீன மக்கள் குடியரசின் சென் ஹாங்கை நேர் ஆட்டங்களில் வென்று கட்டத்தைக் கைப்பற்றினார். 1980இல் இச்சாதனையைப் புரிந்த பிரகாஷ் பதுகோனேக்கு அடுத்த இந்தியராக விளங்கினார்.. இதற்காக  2001ஆம் ஆண்டுக்கான ராஜீவ் காந்தி கேல் ரத்னா விருது இவருக்கு வழங்கப்பட்டது. பின்னர் இவரது ஆட்டம் காயங்களால் பாதிக்கப்பட்டதால் 2003ஆம் ஆண்டில் தரவரிசையில் 126ஆவதாக கீழிறங்கினார். 2005ஆம் ஆண்டில் இவருக்கு பத்மசிறீ விருது வழங்கப்பட்டது.

தற்போது தான் நிறுவிய கோபிசந்த் இறகுப்பந்தாட்ட அகாதமியில் இளம் ஆட்டக்காரர்களுக்கு பயிற்சிகள் அளித்து வருகிறார். இறகுப்பந்தாட்டத்தில் புகழ்பெற்ற பயிற்சியாளராக விளங்கும் இவருக்கு துரோணாச்சார்யா விருது வழங்கப்பட்டுள்ளது. சாய்னா நேவால், பி.வி.சிந்து, பாருபள்ளி காசியப் ஆகியோரின் முன்னேற்றத்தில் பெரும் பங்கு வகித்துள்ளார். இவரது வாழ்க்கை வரலாற்றை முன்னாள் இந்திய இறகுப்பந்தாட்ட வீரர்களான சஞ்சய் சர்மாவும் சாச்சி சர்மாவும் இணைந்து "புல்லேலா கோபிசந்த்: உலகம் அவரது காலடியில்" என்ற நூலாக வெளியிட்டுள்ளனர்.

மேற்சான்றுகள்

வெளி இணைப்புகள்
நேர்முகம் 

இந்திய இறகுப்பந்தாட்ட வீரர்கள்
துரோணாச்சார்யா விருது பெற்றவர்கள்
பத்மசிறீ விருது பெற்ற விளையாட்டுத்துறையினர்
ராஜீவ் காந்தி கேல் ரத்னா விருது பெற்றவர்கள்
1973 பிறப்புகள்
வாழும் நபர்கள்
தெலுங்கு மக்கள்